Í kjölfar vígs Qassem Soleimani hershöfðingja í síðustu viku í drónaárás Bandaríkjanna , heitir Íran nú hverjum þeim sem banar Donald Trump Bandaríkjaforseta 80 milljónum bandaríkjadala fyrir morðið . Frá þessu skýrir Daily Express . Mikill mannfjöldi fylgdi Soleimani til grafar og mótmæltu framkomu Bandaríkjanna með orðunum „ Drepum USA ! “ Einn skipuleggjandi útfararinnar sagði í ræðu „ Á vegum allra íbúa Írans – 80 milljónir Írana - getur hver og einn lagt fram einn bandaríkjadal sem þá gerir samtals 80 milljónir dollara . Þessa 80 milljónir dollara getum við greitt hverjum þeim sem kemur með höfuð þess sem skipaði morðið á byltingarfyrirliða okkar . Sérhver sem kemur til okkar með höfuð hins glóhærða brjálæðings fær borgaðar 80 milljónir dollara frá hinni miklu írönsku þjóð . Hrópið þið sem sammála eruð . “ Samkvæmt fréttinni hrópaði mannfjöldinn samþykki sitt hátt tilbaka . Fréttir í gær hermdu að skotið hefði verið með flaugum inn á græna hverfið í Bagdad þar sem Bandaríkjamenn hafa herstöðvar . Ekki er ljóst um tjón en Bandaríkjaforseti ítrekaði á nýtt hótun um árás á 52 völd skotmörk og sagði að engin miskunn yrði sýnd ef ráðist yrði á Bandaríkjamenn á svæðinu : „ Ef Íran ræðst á herstöð Bandaríkjamanna eða einhvern Bandaríkjamann , þá munum við beita nokkrum af splúnkunýjum dásamlegum vopnum okkar gegn þeim … . án þessa að hika eitt augnablik ! “ Forsætisráðherra Bretlands Boris Johnson hefur lýst yfir stuðningi við Bandaríkin og fóru herskip búin tomahawk flaugum úr flota hennar hátignar til Miðjarðarhafs til að vera til taks ef á þarf að halda . Íranir hafa lýst yfir að þeir telja sig ekki lengur bundna af kjarnorkusamningnum og munu þróa úran fyrir kjarnorkuvopn . Sögusagnir ganga um að þeir hafi þegar komið sér upp kjarnavopnum og jafnvel grafið birgðir í jörð . Þá samþykkti þingið í Írak í gær að öllum erlendum hermönnum verði umsvifalaust vikið úr landi og er þar sérstaklega átt við Bandaríkjamenn . Ein af obinberum heimasíðum yfirvalda í Bandaríkjunum var yfirtekin af „ hökkurum Írans “ og settu þeir mynd af Ajatolla Ali Khamenei og íranska fánanum á skjáinn og síðar mynd af kjaftshöggi á Donald Trump ( sjá mynd hér að neðan ) . Ríkir neyðarástand á bráðamóttöku Landspítalans ?